**Predmet**: Vypracovanie projektu pre stavbu „Renovácia fasády steny hlavného výrobného bloku“ (južná, západná stena) v rozsahu do 1000 m2

Požadujeme vypracovanie projektu pre renováciu fasády prístavby hlavného výrobného bloku (HVB) v juho-západnej časti budovy vrátane balkóna v zmysle platnej Vyhlášky MV SR č. 94/2004 Z.z. a noriem STN, v zmysle neskorších predpisov. V rámci projektu požadujeme:

* vypracovanie projektu výmeny fasády bez zateplenia
* vypracovanie projektu protipožiarnej bezpečnosti, vrátane stanoviska dotknutých orgánov
* vypracovanie výkazu výmeru pre výber zhotoviteľa stavby
* spôsob uloženia káblov elektriny
* spôsob umiestnenia EPS
* umiestnenie a uzemnenie bleskozvodu
* minimálne požiadavky na výmenu dverných otvorov a okien.

**Miesto realizácie**: MH Teplárenský holding, a.s., závod Košice, Teplárenská 3, Košice

**Termín dodania:** 30.9.2025

**Odôvodnenie:** Budova sa nachádza vo výrobnom areáli teplárne, ul. Teplárenská 3, Košice, parc. 3306/1. Renovácia sa týka fasády budovy orientovanej na juhozápad. Fasáda je v havarijnom stave, opadáva omietka čím ohrozuje zdravie a bezpečnosť zamestnancov, a odhalené murivo skracuje životnosť nosných prvkov budovy. Renováciu je potrebné riešiť v súlade s platnými proti-požiarnymi predpismi s primeraným stupňom horľavosti (podľa PD). Existujúce brány a dvere sú v technicky nevyhovujúcom stave, nezodpovedajú bezpečnostno-požiarnym požiadavkám na prevádzku elektro rozvodne, z toho dôvodu navrhujeme ich výmenu za nové protipožiarne (časť elektro rozvodne) alebo plastové (sklad), o rovnakých dverných rozmeroch.

Nosnú konštrukciu stavby tvorí železobetónový skelet, murovanými stužujúcimi stenami hr. 250, 300mm. Konštrukcia strechy je plochá, na železobetónovej konštrukcii posledného stropu. Nosné a požiarno-deliace konštrukcie stavby sú z materiálov stupňa horľavosti A (A1).

**Podklady:**

* Posúdenie protipožiarnej bezpečnosti objektu SO 4.2 Kotolňa TEKO I a TEKO II zo dňa apríl 2010
* Posúdenie protipožiarnej bezpečnosti objektov TEKO, a.s. zo dňa marec 2011
* Technická správa VZT (r. 2014)
* Rez budovy A-A
* Priečelia (r. 1977)
* Pôdorysy a rezy budovy v (.dwg)

**Špecifikácia**

Renovácia fasády má byť realizovaná v rozsahu:

STAVEBNÁ ČASŤ

* Odstránenie zvyškov pôvodnej fasády
* Úprava alebo výmena atík
* Osadenie nových odkvapových rúr
* Oprava soklov
* Nový fasádny náter

VZT a iné zariadenia

* Vzduchotechnika (VTZ) západ – ponechať
* Strieška nad vzduchotechnikou – nemeniť prestrešenie VZT
* Výfuk vzduchotechniky (juh) a rozvod chladiacej vody (západ)
* Klimatizácia – ponechať
* Dieselagregát - ponechať v pôvodnom stave

ELEKTRO ČASŤ

* Výmena osvetlenia – výmena za nové v pôvodnom mieste ak vyhovujú požiadavke vrátane napájacích káblov, uloženie káblov do chráničiek
* Elektronabíjačky vozidiel – ponechať
* Elektrokáble – umiestniť do chráničky vo fasáde, nachádzajú sa tu aj káble prístupového systému (čítačky), je potrebné aby PD riešila spôsob uloženia káblov (nad/pod omietku)

EPS, proti-požiarne

* prekládka hlásiča a sirény musí byť realizovaná osobou s oprávnením na inštalovanie EPS (v spolupráci s BOZP MHTH)
* EPS - požiarna signalizácia - tlačidlo a siréna - prekládka musí byť riešená v PD
* Osadenie nového bleskozvodu, hromozvodu – technické riešenie vrátane pripojenia prestrešnia VZT pri západnej stene a pripojenia na zemniacu sústavu – súčasť PD
* čítačka pre vstup - preinštalovanie vo vlastnej réžii (IT)
* Požiarny rebrík – Min . Vzdialenosť priečky rebríka od pevnej steny je 18 cm, opraviť, omaľovať zahrnúť do PD

OTVORENÉ KONŠTRUKCIE (okná, dvere)

Odolnosť voči požiaru určí projektant po posúdení požiarnej bezpečnosti stavby v rámci PD.

Okná

* Okenné otvory bez zmeny výmery, výmena okien za plastové, na rozvodiach a deaselagregátu bez otvárania, resp. v zmysle BOZP – zahrnúť do PD
* Výmena okenných parapiet

Dvere:

* Rozvodňa FM EN3 – výmena za protipožiarne alebo kovové podľa odporúčania projektanta, v rovnakej veľkosti ako jestvujúce, dvojkrídlové s guľou
* Rozvodňa R22.1, rm50.1 – výmena za protipožiarne alebo kovové dvere podľa odporúčania projektanta, v rovnakej veľkosti ako jestvujúce, dvojkrídlové s guľou
* Dieselagregát – výmena za protipožiarne alebo kovové dvere, s krídlom v rovnakej veľkosti ako jestvujúce, dvojkrídlové s guľou, s krídlom pre prechod osôb (šírka cca 900mm)
* Bočné dvere sklad – plastové, dvojkrídlovo, so svetlíkom, FAB zámok